El Santos ha comunicat a la FIFA que denunciarà el club blaugrana per “assetjar” -diuen- Lucas Lima. El club brasiler sospita que el Barça ha arribat a un acord amb el migcampista abans del termini permès, l’1 de juliol (sis mesos abans abans que acaba contracte). Això representaria un incompliment del reglament de traspassos de la FIFA.

Reacció immediata

Des del Barça es prenen com un xantatge l’anunci de denúncia del Santos i entenen que forma part de la guerra oberta que té el club brasiler contra la directiva blaugrana derivada del fitxatge de Neymar. És per tot plegat que, s egons ha pogut saber RAC1, els serveis jurídics del Barça presentaran una demanda contra el Santos.

Des del Barça continuen negant que hagin parlat amb el jugador per fitxar-lo i ja s’han posat en contacte amb el club brasiler per advertir-los que la denúncia no té cap sentit perquè no han infringit cap regla -i, per tant, les acusacions del Santos, segons el Barça, són falses-. Els serveis jurídics del Barça s’han posat en marxa i, tal i com us expliquem, han decidit demandar el Santos com a reacció immediata.

Des del Santos recorden que el club blaugrana és reincident en la matèria, encara amb l’espina clavada -com dèiem- per com va anar el traspàs de Neymar: el Santos sempre ha defensat que el Barça va negociar amb l’astre brasiler incomplint el reglament FIFA i aquesta postura es va veure reflectida en els conseqüents fronts judicials.